CELEX: 62021CN0699
Language: lv
Date: 2021-11-22 00:00:00
Title: Lieta C-699/21: Lūgums sniegt prejudiciālu nolēmumu, ko 2021. gada 22. novembrī iesniedza Corte costituzionale (Itālija) – E.D.L.

14.2.2022   
            
            
               LV
            
            
               Eiropas Savienības Oficiālais Vēstnesis
            
            
               C 73/14
            
         
      Lūgums sniegt prejudiciālu nolēmumu, ko 2021. gada 22. novembrī iesniedza Corte costituzionale (Itālija) – E.D.L.
      (Lieta C-699/21)
      (2022/C 73/18)
      Tiesvedības valoda – itāļu
      
         Iesniedzējtiesa
      
      
         Corte costituzionale
      
      
         Pamatlietas puse
      
      E.D.L.
      
         Prejudiciālais jautājums
      
      Vai Pamatlēmuma 2002/584/TI par Eiropas apcietināšanas orderi 1. panta 3. punkts (1), to lasot kopā ar Eiropas Savienības Pamattiesību hartas 3., 4. un 35. pantu, ir jāinterpretē tādējādi, ka izpildes tiesu iestādei, ja tā uzskata, ka personas, kurai piemīt nopietnas hroniskas un potenciāli neatgriezeniskas patoloģijas, nodošana varētu pakļaut šo personu draudiem ciest nopietnu veselības kaitējumu, ir jāpieprasa no izsniegšanas tiesu iestādes informācija, kas ļauj izslēgt šī riska esamību, un tai ir jāatsaka nodošana, ja saprātīgā termiņā tā nesaņem attiecīgās garantijas?
      
         (1)  Padomes pamatlēmums (2002. gada 13. jūnijs) par Eiropas apcietināšanas orderi un par nodošanas procedūrām starp dalībvalstīm (OV 2002, L 190, 1. lpp.).